CELEX: 32016D1926
Language: lt
Date: 1478131200000
Title: 2016 m. lapkričio 3 d. Komisijos įgyvendinimo sprendimas (ES) 2016/1926 dėl fotovoltinių stogų, skirtų baterijoms įkrauti, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (Tekstas svarbus EEE )

4.11.2016   
            
            
               LT
            
            
               Europos Sąjungos oficialusis leidinys
            
            
               L 297/18
            
         KOMISIJOS ĮGYVENDINIMO SPRENDIMAS (ES) 2016/1926
   2016 m. lapkričio 3 d.
   dėl fotovoltinių stogų, skirtų baterijoms įkrauti, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (1), ypač į jo 12 straipsnio 4 dalį,
   atsižvelgdama į 2011 m. liepos 25 d. Komisijos įgyvendinimo reglamentą (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 (2) nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema, ypač į jo 10 straipsnio 2 dalį,
   kadangi:
   
               (1)
            
            
               tiekėjo „a2-solar Advanced and Automotive Solar Systems GmbH“ (toliau – pareiškėjas) 2016 m. vasario 4 d. pateikta fotovoltinio stogo, skirto baterijoms įkrauti, pripažinimo ekologine naujove paraiška įvertinta pagal Reglamento (EB) Nr. 443/2009 12 straipsnį, Įgyvendinimo reglamentą (ES) Nr. 725/2011 ir naujoviškų technologijų patvirtinimo pagal Reglamentą (EB) Nr. 443/2009 paraiškų rengimo technines gaires (3);
            
         
               (2)
            
            
               iš paraiškoje pateiktos informacijos matyti atitiktis Reglamento (EB) Nr. 443/2009 12 straipsnyje ir Įgyvendinimo reglamento (ES) Nr. 725/2011 2 ir 4 straipsniuose nurodytoms sąlygoms ir kriterijams, todėl pareiškėjo siūlomas fotovoltinis stogas baterijoms įkrauti turėtų būti patvirtintas kaip naujoviška technologija;
            
         
               (3)
            
            
               įgyvendinimo sprendimais 2014/806/ES (4) ir (ES) 2015/279 (5) Komisija patvirtino dvi su fotovoltiniais stogais, skirtais baterijoms įkrauti, susijusias paraiškas. Remiantis patirtimi, įgyta vertinant tas paraiškas ir šią paraišką, tinkamai įrodyta, kad fotovoltinis stogas, skirtas baterijoms įkrauti, atitinka Reglamento (EB) Nr. 443/2009 12 straipsnyje ir Įgyvendinimo reglamente (ES) Nr. 725/2011 nurodytus tinkamumo kriterijus ir užtikrina išmetamo CO2 kiekio sumažėjimą ne mažiau kaip 1 g CO2/km, palyginti su bazinės technologijos transporto priemone. Todėl tikslinga iš esmės pripažinti ir pagal Reglamento (EB) Nr. 443/2009 12 straipsnio 4 dalį patvirtinti šios naujoviškos technologijos gebėjimą sumažinti išmetamo CO2 kiekį ir pateikti bendrą patvirtinimo tikslais taikytiną išmetamo CO2 kiekio sumažėjimo bandymo metodiką;
            
         
               (4)
            
            
               todėl tikslinga gamintojams suteikti galimybę patvirtinti išmetamo CO2 kiekio sumažėjimą dėl tas sąlygas atitinkančių fotovoltinių stogų naudojimo. Siekiant užtikrinti, kad patvirtinti būtų siūloma tik atitinkančius tas sąlygas fotovoltinius stogus, gamintojas kartu su patvirtinimo paraiška tipo patvirtinimo institucijai turėtų pateikti nepriklausomos sertifikuotos patikros įstaigos parengtą patikros ataskaitą, kurioje patvirtinama komponento atitiktis šiame sprendime nustatytoms sąlygoms;
            
         
               (5)
            
            
               jei tipo patvirtinimo institucija nustato, kad fotovoltinis stogas, skirtas baterijoms įkrauti, neatitinka patvirtinimo sąlygų, išmetamo CO2 kiekio sumažėjimo patvirtinimo paraiška turėtų būti atmesta;
            
         
               (6)
            
            
               tikslinga patvirtinti bandymo metodiką dėl fotovoltinių stogų, skirtų baterijoms įkrauti, naudojimo gaunamam išmetamo CO2 kiekio sumažėjimui nustatyti;
            
         
               (7)
            
            
               siekiant nustatyti, kiek sumažės išmetamo CO2 kiekis dėl fotovoltinio stogo, skirto baterijoms įkrauti, naudojimo, reikia apibrėžti bazinę transporto priemonę, su kurios efektyvumu turėtų būti lyginamas transporto priemonės, kurioje taikoma naujoviška technologija, efektyvumas, kaip numatyta Įgyvendinimo reglamento (ES) Nr. 725/2011 5 ir 8 straipsniuose. Komisija mano, kad bazinė transporto priemonė turėtų būti visais aspektais ekologinės naujovės transporto priemonei identiškas variantas, tik be fotovoltinio stogo ir, jei taikoma, be papildomos baterijos ir kitų įrenginių, reikalingų saulės energijai paversti elektros energija ir pastarajai kaupti;
            
         
               (8)
            
            
               pagal Įgyvendinimo reglamento (ES) Nr. 725/2011 2 straipsnio 2 dalies b punktą turi būti įrodyta, kad fotovoltinis stogas, skirtas baterijoms įkrauti, yra esminis efektyviam transporto priemonės veikimui. Tai reiškia, kad fotovoltinio stogo generuojama elektros energija neturėtų būti, pvz., naudojama vien tik patogumą didinančiam įtaisui maitinti;
            
         
               (9)
            
            
               siekiant sudaryti sąlygas plačiau diegti fotovoltinius stogus, skirtus baterijoms įkrauti, naujose transporto priemonėse, gamintojas turėtų turėti galimybę vienoje paraiškoje prašyti patvirtinti dėl kelių fotovoltinių stogų sistemų naudojimo gaunamą išmetamo CO2 kiekio sumažėjimą. Tačiau reikėtų užtikrinti, kad tais atvejais, kai naudojamasi šia galimybe, būtų taikomas skatinimo diegti tik didžiausio našumo fotovoltinių stogų sistemas mechanizmas;
            
         
               (10)
            
            
               turėtų būti nustatytas individualus naujoviškos technologijos kodas, kad atitinkamuose tipo patvirtinimo dokumentuose pagal Europos Parlamento ir Tarybos direktyvos 2007/46/EB (6) I, VIII ir IX priedus būtų galima naudoti bendrąjį ekologinės naujovės kodą,
            
         PRIĖMĖ ŠĮ SPRENDIMĄ:
   1 straipsnis
   Patvirtinimas
   „a2-solar Advanced and Automotive Solar Systems GmbH“ paraiškoje aprašytas fotovoltinis stogas, skirtas baterijoms įkrauti, patvirtinamas kaip naujoviška technologija pagal Reglamento (EB) Nr. 443/2009 12 straipsnį.
   2 straipsnis
   Išmetamo CO2 kiekio sumažėjimo patvirtinimo paraiška
   1.   Gamintojas gali prašyti patvirtinti išmetamo CO2 kiekio sumažėjimą dėl fotovoltinio stogo, skirto baterijoms įkrauti, sistemos, kuri skirta naudoti įprastinėse vidaus degimo varikliu varomose M1 klasės transporto priemonėse ir kurią sudaro visi šie elementai:
   
               a)
            
            
               fotovoltinis stogas;
            
         
               b)
            
            
               įtaisas saulės energijai paversti elektros energija, kad būtų galima pastarąją kaupti;
            
         
               c)
            
            
               specialus energijos kaupimo įrenginys.
            
         2.   Bendra tų komponentų masė patikrinama ir patvirtinama nepriklausomos sertifikuotos įstaigos ataskaitoje.
   3 straipsnis
   Išmetamo CO2 kiekio sumažėjimo patvirtinimas
   1.   Dėl 2 straipsnio 1 dalyje nurodytos fotovoltinio stogo, skirto baterijoms įkrauti, sistemos naudojimo gaunamas išmetamo CO2 kiekio sumažėjimas nustatomas pagal priede pateiktą metodiką.
   2.   Jei gamintojas prašo patvirtinti dėl daugiau kaip vienos 2 straipsnio 1 dalyje nurodytos fotovoltinio stogo, skirto baterijoms įkrauti, sistemos naudojimo vienos versijos transporto priemonėse gaunamą išmetamo CO2 kiekio sumažėjimą, tipo patvirtinimo institucija nustato, kuris iš bandomų stogų užtikrina mažiausią išmetamo CO2 kiekio sumažėjimą, ir mažiausią vertę įrašo atitinkamuose tipo patvirtinimo dokumentuose. Pagal Įgyvendinimo reglamento (ES) Nr. 725/2011 11 straipsnio 2 dalį ši vertė nurodoma atitikties liudijime.
   4 straipsnis
   Ekologinės naujovės kodas
   Pagal Įgyvendinimo reglamento (ES) Nr. 725/2011 11 straipsnio 1 dalį darant nuorodą į šį sprendimą tipo patvirtinimo dokumentuose įrašomas ekologinės naujovės kodas „21“.
   5 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2016 m. lapkričio 3 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 140, 2009 6 5, p. 1.
   
      (2)  OL L 194, 2011 7 26, p. 19.
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  2014 m. lapkričio 18 d. Komisijos įgyvendinimo sprendimas 2014/806/ES, kuriuo pagal Europos Parlamento ir Tarybos reglamentą (EB) Nr. 443/2009 „Webasto“ saulės energijos stogas akumuliatoriui krauti patvirtinamas kaip naujoviška keleivinių automobilių išmetamo CO2 kiekio mažinimo technologija (OL L 332, 2014 11 19, p. 34).
   
      (5)  2015 m. vasario 19 d. Komisijos įgyvendinimo sprendimas (ES) 2015/279 dėl saulės energijos stogų „Asola“, skirtų akumuliatoriams įkrauti, patvirtinimo kaip naujoviškos keleivinių automobilių išmetamo CO2 kiekio mažinimo technologijos pagal Europos Parlamento ir Tarybos reglamentą (EB) Nr. 443/2009 (OL L 47, 2015 2 20, p. 26).
   
      (6)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus („Pagrindų direktyva“) (OL L 263, 2007 10 9, p. 1).
   
      PRIEDAS
      
         IŠMETAMO CO2 KIEKIO SUMAŽĖJIMO DĖL FOTOVOLTINIŲ STOGŲ, SKIRTŲ BATERIJOMS ĮKRAUTI, NAUDOJIMO NUSTATYMO METODIKA
      
      1.   ĮVADAS
      Kad būtų galima nustatyti dėl fotovoltinio (PV) stogo, skirto baterijai įkrauti, naudojimo M1 transporto priemonėje gaunamą išmetamo CO2 kiekio sumažėjimą, reikia nustatyti:
      
                  1)
               
               
                  bandymo sąlygas;
               
            
                  2)
               
               
                  bandymo įrangą;
               
            
                  3)
               
               
                  didžiausios išėjimo galios nustatymo būdą;
               
            
                  4)
               
               
                  išmetamo CO2 kiekio sumažėjimo apskaičiavimo būdą;
               
            
                  5)
               
               
                  išmetamo CO2 kiekio sumažėjimo statistinės atsargos apskaičiavimo būdą.
               
            2.   ŽENKLAI, PARAMETRAI IR VIENETAI
      
         Lotynų abėcėlės ženklai
      
      
                  
                     
               
               
                  –
               
               
                  išmetamo CO2 kiekio sumažėjimas [g CO2/km];
               
            
                  CO2
                  
               
               
                  –
               
               
                  anglies dioksidas;
               
            
                  CF
               
               
                  –
               
               
                  perskaičiavimo (l/100 km – g CO2/km) koeficientas [gCO2/l], nurodytas 3 lentelėje;
               
            
                  M
               
               
                  –
               
               
                  vidutinė metinė rida [km per metus], nurodyta 4 lentelėje;
               
            
                  
                     
               
               
                  –
               
               
                  išmatuotos saulės energijos PV stogo didžiausios išėjimo galios vidurkis [W];
               
            
                  n
               
               
                  –
               
               
                  saulės energijos PV stogo didžiausios išėjimo galios matavimų skaičius, ne mažesnis kaip 5;
               
            
                  SCC
               
               
                  –
               
               
                  saulės energijos pataisos koeficientas, nurodytas 1 lentelėje;
               
            
                  
                     
               
               
                  –
               
               
                  bendro išmetamo CO2 kiekio sumažėjimo statistinė paklaida [g CO2/km];
               
            
                  SIR
                  
               
               
                  –
               
               
                  Europos metinė vidutinė energinė Saulės spinduliuotės apšvieta, 120 W/m2;
               
            
                  SIR_STC
                  
               
               
                  –
               
               
                  visuotinė apšvieta standartinėmis bandymo sąlygomis (SBS), 1 000 W/m2;
               
            
                  
                     
               
               
                  –
               
               
                  saulės energijos PV stogo didžiausios išėjimo galios aritmetinio vidurkio standartinis nuokrypis [W];
               
            
                  UFIR
                  
               
               
                  –
               
               
                  naudojimo koeficientas (dėl šešėlio poveikio), 0,51;
               
            
                  VPe
                  
               
               
                  –
               
               
                  efektyviosios energijos sąnaudos [l/kWh], nustatytos 2 lentelėje;
               
            
                  
                     
               
               
                  –
               
               
                  apskaičiuoto išmetamo CO2 kiekio sumažėjimo jautrumas saulės energijos PV stogo didžiausios išėjimo galios vidurkiui.
               
            
         Graikų abėcėlės ženklai
      
      
                  ΔCO2m
                  
               
               
                  –
               
               
                  išmetamo CO2 kiekio pataisos dėl papildomos saulės energijos sistemos masės koeficientas [g CO2/km], nustatytas 5 lentelėje;
               
            
                  Δm
               
               
                  –
               
               
                  papildoma masė dėl įrengtos saulės energijos sistemos [kg];
               
            
                  ηA
                  
               
               
                  –
               
               
                  kintamosios srovės generatoriaus našumas, 67 %;
               
            
                  ηSS
                  
               
               
                  –
               
               
                  saulės energijos sistemos našumas, 76 %;
               
            
                  Φ
               
               
                  –
               
               
                  saulės energijos plokštės išilginio nuolydžio kampas [°].
               
            
         Apatiniai indeksai
      
      Indeksas i rodo PV stogo didžiausios išėjimo galios matavimo numerį.
      3.   MATAVIMAS IR DIDŽIAUSIOS IŠĖJIMO GALIOS NUSTATYMAS
      Išmatuotos kiekvieno transporto priemonės varianto PV stogo didžiausios išėjimo galios vidurkis  nustatomas bandymais. Pradinis bandomo įrenginio stabilizavimas atliekamas pagal tarptautiniame standarte IEC 61215-2:2016 (1) nustatytą metodiką. Didžiausia išėjimo galia matuojama standartinėmis bandymo sąlygomis, nustatytomis tarptautiniame standarte IEC/TS 61836: 2007 (2).
      Naudojamas visas išmontuotas PV stogas. Keturi plokštės kampai turi liesti matavimo plokštumą.
      Didžiausia išėjimo galia išmatuojama bent penkis kartus ir apskaičiuojamas aritmetinis vidurkis ().
      4.   IŠMETAMO CO2 KIEKIO SUMAŽĖJIMO APSKAIČIAVIMAS
      Išmetamo CO2 kiekio sumažėjimas dėl PV stogo naudojimo apskaičiuojamas pagal 1 formulę (3).
      
         1 formulė
      
      
         
      čia:
      
                  
                     
               
               
                  –
               
               
                  išmetamo CO2 kiekio sumažėjimas [g CO2/km];
               
            
                  SIR
                  
               
               
                  –
               
               
                  Europos metinė vidutinė energinė Saulės spinduliuotės apšvieta, 120 W/m2;
               
            
                  UFIR
                  
               
               
                  –
               
               
                  naudojimo koeficientas (šešėlio poveikis), 0,51;
               
            
                  ηSS
                  
               
               
                  –
               
               
                  fotovoltinės sistemos našumas, 76 %;
               
            
                  
                     
               
               
                  –
               
               
                  išmatuotos PV stogo didžiausios išėjimo galios vidurkis [W];
               
            
                  SIR_STC
                  
               
               
                  –
               
               
                  visuotinė apšvieta standartinėmis bandymo sąlygomis (SBS), 1 000 W/m2;
               
            
                  SCC
               
               
                  –
               
               
                  saulės energijos pataisos koeficientas, nurodytas 1 lentelėje. Bendrą turimą baterijų sistemos talpą arba SCC vertę nurodo transporto priemonės gamintojas.
                  
                     1 lentelė
                  
                  
                     Saulės energijos pataisos koeficientas
                  
                  
                              Bendra turima (12 V) baterijų sistemos talpa / PV stogo didžiausios išėjimo galios vidurkis [Ah/W] (4)
                              
                           
                           
                              0,10
                           
                           
                              0,20
                           
                           
                              0,30
                           
                           
                              0,40
                           
                           
                              0,50
                           
                           
                              0,60
                           
                           
                              > 0,666
                           
                        
                              Saulės energijos pataisos koeficientas (SCC)
                           
                           
                              0,481
                           
                           
                              0,656
                           
                           
                              0,784
                           
                           
                              0,873
                           
                           
                              0,934
                           
                           
                              0,977
                           
                           
                              1
                           
                        
            
                  VPe
                  
               
               
                  –
               
               
                  efektyviosios energijos sąnaudos [l/kWh], nustatytos 2 lentelėje.
                  
                     2 lentelė
                  
                  
                     Efektyviosios energijos sąnaudos
                  
                  
                              Variklio tipas
                           
                           
                              Efektyviosios energijos sąnaudos (VPe)
                              [l/kWh]
                           
                        
                              Benzininis
                           
                           
                              0,264
                           
                        
                              Benzininis turbininis
                           
                           
                              0,280
                           
                        
                              Dyzelinis
                           
                           
                              0,220
                           
                        
            
                  ηA
                  
               
               
                  –
               
               
                  kintamosios srovės generatoriaus našumas, 67 %;
               
            
                  CF
               
               
                  –
               
               
                  perskaičiavimo (l/100 km – g CO2/km) koeficientas [g CO2/l], nurodytas 3 lentelėje.
                  
                     3 lentelė
                  
                  
                     Degalų perskaičiavimo koeficientas
                  
                  
                              Degalų rūšis
                           
                           
                              Perskaičiavimo (l/100 km – g CO2/km) koeficientas CF
                              [gCO2/l]
                           
                        
                              Benzinas
                           
                           
                              2 330 
                           
                        
                              Dyzelinas
                           
                           
                              2 640 
                           
                        
            
                  M
               
               
                  –
               
               
                  vidutinė metinė rida [km per metus], nurodyta 4 lentelėje.
                  
                     4 lentelė
                  
                  
                     M1 transporto priemonių vidutinė metinė rida
                  
                  
                              Degalų rūšis
                           
                           
                              Vidutinė metinė rida M [km per metus]
                           
                        
                              Benzinas
                           
                           
                              12 700 
                           
                        
                              Dyzelinas
                           
                           
                              17 000 
                           
                        
            
                  Φ
               
               
                  –
               
               
                  saulės energijos plokštės išilginio nuolydžio kampas [°]. Šią vertę nurodo transporto priemonės gamintojas;
               
            
                  ΔCO2m
                  
               
               
                  –
               
               
                  išmetamo CO2 kiekio pataisos dėl saulės energijos stogo ir, kai tinkama, papildomos baterijos ir kitų įtaisų, specialiai reikalingų saulės energijai paversti elektros energija ir pastarajai kaupti, masės koeficientas [g CO2], nustatytas 5 lentelėje.
                  
                     5 lentelė
                  
                  
                     Išmetamo CO2 kiekio pataisos dėl papildomos masės koeficientas
                  
                  
                              Degalų rūšis
                           
                           
                              Išmetamo CO2 kiekio pataisos dėl papildomos masės koeficientas ΔCO2m
                              
                              [g CO2/km]
                           
                        
                              Benzinas
                           
                           
                              0,0277 · Δm
                           
                        
                              Dyzelinas
                           
                           
                              0,0383 · Δm
                           
                        
            5 lentelėje Δm yra masės pokytis dėl įrengtos fotovoltinės sistemos, kurią sudaro PV stogas ir, kai tinkama, papildoma baterija ir kiti įtaisai, reikalingi saulės energijai paversti elektros energija ir pastarajai kaupti.
      Konkrečiai Δm yra teigiamas fotovoltinės sistemos masės ir įprasto plieninio stogo masės skirtumas. Laikoma, kad įprasto plieninio stogo masė yra 12 kg. Jei saulės energijos sistemos masė yra mažesnė nei 12 kg, pataisa dėl masės pokyčio netaikoma.
      5.   STATISTINĖS ATSARGOS APSKAIČIAVIMAS
      Didžiausios išėjimo galios aritmetinio vidurkio standartinis nuokrypis apskaičiuojamas pagal 2 formulę.
      
         2 formulė
      
      
         
      čia:
      
                  
                     
               
               
                  –
               
               
                  didžiausios išėjimo galios aritmetinio vidurkio standartinis nuokrypis [W];
               
            
                  
                     
               
               
                  –
               
               
                  išmatuota didžiausios išėjimo galios vertė [W];
               
            
                  
                     
               
               
                  –
               
               
                  didžiausios išėjimo galios aritmetinis vidurkis [W];
               
            
                  n
               
               
                  –
               
               
                  didžiausios išėjimo galios matavimų skaičius, ne mažesnis kaip 5.
               
            Dėl PV stogo didžiausios išėjimo galios aritmetinio vidurkio standartinio nuokrypio gaunama išmetamo CO2 kiekio sumažėjimo statistinė paklaida . Ši vertė apskaičiuojama pagal 3 formulę.
      
         3 formulė
      
      
         
      6.   STATISTINIS REIKŠMINGUMAS
      Turi būti įrodoma, kad kiekvieno tipo, varianto ir versijos transporto priemonės, kurioje įrengtas PV stogas, skirtas baterijoms įkrauti, minimali 1 g CO2/km riba viršijama statistiškai reikšmingai, kaip nurodyta Įgyvendinimo reglamento (ES) Nr. 725/2011 9 straipsnio 1 dalyje. Tuo tikslu naudojama 4 formulė.
      
         4 formulė
      
      
         
      čia:
      
                  MT
               
               
                  –
               
               
                  minimali riba, 1 g CO2/km;
               
            
                  
                     
               
               
                  –
               
               
                  bendro išmetamo CO2 kiekio sumažėjimo statistinė atsarga [g CO2/km].
               
            Jei išmetamo CO2 kiekio sumažėjimas, apskaičiuotas pagal 4 formulę, yra mažesnis už Įgyvendinimo reglamento (ES) Nr. 725/2011 9 straipsnio 1 dalyje nurodytą ribą, taikoma to reglamento 11 straipsnio 2 dalies antra pastraipa.
      
         (1)  Tarptautinė elektrotechnikos komisija (IEC), IEC 61215-2:2016 Antžeminiai fotovoltiniai (PV) moduliai. Projektavimo įvertinimas ir tipo patvirtinimas.
      
         (2)  Tarptautinė elektrotechnikos komisija (IEC), IEC 61836-2007 Fotovoltinės saulės energijos sistemos. Terminai, apibrėžtys ir simboliai.
      
         (3)  Technical Guidelines for the preparation of applications for the approval of innovative technologies pursuant to Regulation (EC) No 443/2009 and Regulation (ES) No 510/2011 (Naujoviškų technologijų patvirtinimo pagal Reglamentą (EB) Nr. 443/2009 ir 2011 m. gegužės 11 d. Europos Parlamento ir Tarybos reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (OL L 145, 2011 5 31, p. 1), paraiškų rengimo techninės gairės) https://circabc.europa.eu/sd/a/bbf05038-a907-4298-83ee-3d6cce3b4231/Technical%20Guidelines%20October%202015.pdf
      
         (4)  Į bendrą baterijų sistemos talpą įskaičiuojama 10 Ah (12 V) vidutinė naudojama paleidiklio akumuliatoriaus talpa. Visos nurodytos vertės atitinka 120 W/m2 vidutinę metinę Saulės energinę apšvietą, 0,49 šešėlio koeficientą ir transporto priemonės važiavimo trukmę 1 valandą per dieną esant elektrinės galios poreikiui 750 W.